open-index/open-wikipedia-markdown huggingface dataset:
Tängvattnet

**Tängvattnet** er en innsjø nær norskegrensen vest for Hemavan i Storuman kommune, Sverige.

Sjøen får tilsig gjennom flere bekker fra grenseområdene i vest og fra Jofjället i sør. Utløpet er i øst via Stabbforsen, gjennom de mindre sjøene Maisor og Ahasjöen til Umeälven. 

Sjöen ligger 472,2 meter over havet, og dekker et areal på 14,42 km².

Sjøens økologiske status er vurdert som «høg», bare utsatt for diffuse forurensninger av kvikksølv og bromerte flammehemmere (bromerte difenyleter), som overalt elles i Skandinavia.

Vannet har gode bestander av ørret, røye og bekkerøye.

## Referanser
Norgescupen i langrenn 2023/24

**Norgescupen i langrenn 2023/24** gikk over 16 renn, fra 1. desember 2023 i Gålå til 23. mars 2024 på Lillehammer i forbindelse med NM del to.

## Kvinner senior



Julie Bjervig Drivenes og Sofie Nordsveen Hustad vant ett renn hver, Hedda Østberg Amundsen vant to av norgescuprennene. Marte Skaanes, Hedda Bakkemo og Anna Svendsen vant også ett renn hver.



## Menn senior



Edvard Sandvik vant to norgescuprenn, og Johannes Høsflot Klæbo vant tre av rennene. Håvard Moseby, Gjøran Holstad Tefre, David Thorvik, Finn-Hågen Krogh og Henrik Dønnestad vant ett renn hver.



## Kvinner U23






## Menn U23






## Referanser


## Kilder
* Resultater kvinner senior
* Resultater menn senior
* Resultater menn U23
* Resultater menn U23
Vilhelm Koren

**Vilhelm Koren** (1921–2016) var en norsk industridesigner.

## Oppvekst
Han var født på Kvikne, sønn av Vilhelm Koren (1887–1948) og Thora Marie (Lulle) Kamstrup Hegge (1897–1971). Farfaren het Daniel Bremer Juell Koren (1858–1948) og var stiftsamtmann i Kristiansand.  Faren til Vilhelm het Vilhelm og var bergingeniør som fra 1911 drev geologiske ekspedisjoner i Belgisk Kongo. Så jobbet han ved Røstvangen gruver i Kvikne, de gikk konkurs i 1921.  Rundt 1930  drev faren gullgruve i Tanganyika. Det ble skilsmisse og Vilhelm og moren flyttet til Oslo. Han  tok examen artium på Frogner skole (Oslo) i 1940.  Under den andre verdenskrig var han fra 1941 stasjonert i Sovjetunionen og på Island.

## Karriere
Etter studier på malerlinjen ved Kunstakademiet holdt han til i Sveits, Frankrike og Italia og konkurrerte i en Jaguar XK120 blant annet i *GP Bern* i 1952.  Koren designet Robert Fehlmann's *Conrero* som tok del i Mille Miglia i 1954. Den var en 1953 modell Alfa Romeo 1900 Supersonic laget av Ghia, som også deltok i Mille Miglia 1953, men måtte gjenoppbygges etter en brann. 

I 1957 ble han uteksaminert i industridesign ved Royal College of Art i London. Etter å ha tegnet lokomotiver for British Rail ble han i  oktober 1957 tilsatt som *senior styling engineer* for Rolls-Royce, under sjefsdesigner John Blatchley. Vilhelm hadde kontor hos karosserimakeren Park Ward i London. Han var sentral i designet av Bentley S2. Etter å ha tegnet prototypen 61-B "Korea" ga han seg i 1961.

Fra 1963 underviste han ved School of Furniture Design, ved nevnte Royal College of Art.

## Annet
På privaten var han opptatt av sufisme og ledet sufismegruppa i London 1976–2009. Han giftet seg i 1950 med tekstilkunstneren Wenche Flood (født 1927) fra Trondheim, og i 1971 med Meriel Gold.

## Referanser
Francis Li Jianlin

**Francis Li Jianlin** (født 9. juli 1974 i Huixian i Henan i Folkerepublikken Kina) er en kinesisk katolsk biskop av det apostoliske prefektur Xinxiang i Henan.
## Liv og virke
### Bakgrunn
Francis Li Jianlin ble født  byen Huixian  i Henan-provinsen i en familie med katolske tradisjoner bakover i tid. Fra september 1990 til juni 1999 gjennomførte han sin utdannelse og vekst i dømmekraft som forberedelse til prestetjenesten, først ved seminaret i Zhengding og deretter seminaret i Yixian i Hebei. 
### Prest
Den 23. juli 1999 ble han ordinert til prest av biskop Nicholas Shi Jingxian av Shangqiu for det apostoliske prefektur Xinxiang. Fra juli 1999 til 2000 var han sogneprest i Qinyang. I 2000 ble han utnevnt til å utdanne seminarister og ordenssøstre i distriktet. Fra 2011 har han tjenestegjorde han som sogneprest i Jiaozuo.

### Biskop av Xinxiang
Den 11. august 2025 utnevnte Den hellige far ham til biskop av det apostoliske prefektur i Xinxiang i Henan-provinsen i Kina, etter å ha godkjent hans kandidatur i samsvar med den foreløpige avtale mellom Den hellige stol og Folkerepublikken Kina, og etter å ha akseptert avskjedssøknaden fra pastoral omsorg i det samme apostoliske prefektur presentert, uvisst om frivillig, av biskop Joseph Zhang Weizhu.

Denne utviklingen sammenfalt med tvangsstengingen av en katolsk kirke i samme provins, der en tung hengelås stengte dørene, alt dette fordi man der hadde våget å bryte bestemmelsen som forbyr alle under 18 år å delta på gudstjenester.

Den 5. desember 2025 ble han bispeviet i Nanmenli-kirken i Weihui i Xinxiang. Hovedkonsekrerende var biskop Joseph Li Shan av Beijing; medkonsekrerende var biskop Thaddeus Wang Yuesheng av Zhengzhou, biskop Joseph Zhang Yinlin av Anyang, og biskop Peter Jin Lugang av Nanyang.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Thomas Zhao Fengwu (1920-2005) *1993
* Biskop John Fang Xingyao (1953-) *1997
* Biskop Joseph Li Shan  (1965-) *2007
* Biskop *Francis Li Jianlin* (1974-) *2024

## Referanser
Fiat Grande Panda

**Fiat Grande Panda** er en liten elektrisk familiebil laget av italienske Fiat i Serbia fra 2025.

Den har 113 elektriske hestekrefter og forhjulsdrift, og selges i Norge som *Icon* eller den litt mer luksuriøse *La Prima*.  Grande Panda har likheter med den mindre Fiat Panda, samt andre i Stellantis-konsernet, som Jeep Avenger og Citroën ë-C3. Deler av interiøret er laget av 140 gjenvunne melkekartonger, og hanskerommet er trukket med bambus (favorittføden til en panda). Pandaen  har en rekkevidde på rundt 320 kilometer, og har en 4,5 meter lang som rulles opp automatisk. Bagasjerommet er 361 liter, eller 1315 liter med baksetet nedfelt.

## Referanser
Bergsida

**Bergsida** er et tettsted i Stryn kommune i Vestland. Det ligger på nordsiden av Nordfjord langs riksvei 15.

## Referanser


## Eksterne lenker
*
Feuilleton

**Feuilleton** (diminutiv av fransk *feuillet,* blad i en bok, på vulgærlatin: folia) var opprinnelig et supplement til de politiske sidene i franske aviser, og ble innført på begynnelsen av 1800-tallet. 

I franske aviser inneholdt denne delen av avisen ved begynnelsen av det 20 århundret, ikke-politiske nyheter og offentlig sladder, sammen med litteratur- og kunstkritikk, og annen lett underholdning. Søren Kierkegaard karakteriserte i sin tid *[[Adresseavisen (Danmark)|Adresseavisen]]* og *[[Politivennen]]* som organer for «talk of the town», og de var dermed etter hans oppfatning den verste siden ved datides presse. Denne formen for *feuilleton*, med lettere underholdning, ble i 2003 i avisen *[[The Guardian]]* konstatert som borte.

Flere store tyske aviser har (per 2025) egne og annerledes *feuilleton*-bilag, preget av seriøs kultur- og samfunnsjournalistikk. Die Zeit har sin redaksjon inndelt i *feuilleton* og *politisk feuilleton.* Også *[[Frankfurter Allgemeine Zeitung]]* har egen feuilleton-redaksjon.

## Føljetong

Engelske aviser opptok i samme tidsrom aldri denne inndeling av stoffet. I engelske og amerikanske aviser ble derimot begrepet *feuilleton* knyttet fortellinger i en serie, på norsk føljetong.

## Referanser
Krakingus

***Krakingus*** er en slekt av glansbiller med kølleformede antenner. 

## Utseende
En middelsstor (ca. 5,5 millimeter), avlang og nokså flat, halvblank, brunrød glansbille. Hodet er firkantet med nokså små fasettøyne, kjevene (mandiblene) stikker fram foran hodet. Antennene er nokså korte med en stor, oval, tre-leddet kølle. Palpenes ytterste ledd er stort og spisst trekantet. Pronotum er rundet med skarpt framstikkende forhjørner, innsnevret ved roten. Dekkvingene er jevnbrede og dekker ikke hele bakkroppen. Beina er korte og kraftige, leggene brede og flate.

## Levevis
Arten er knyttet til maur.

## Utbredelse
Arten er utbredt i det østlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[åtselglansbiller]]**, Nitidulinae Latreille, 1802
******* Stammen Lawrencerosini Kirejtshuk, 1990
******** Slekten ***Krakingus*** Kirejtshuk, 1990
********* *[[Krakingus johnis]]* Kirejtshuk, 1990

## Referanser




## Eksterne lenker
*
FIFA fredspris

**FIFA fredspris** (*FIFA Peace Prize – Football Unites the World*) er en utmerkelse som ble opprettet av verdens fotballforbund i 2025.

Utmerkelsen består av et gullfarget trofe som viser hender som holder jordkloden, en gullfarget medalje som viser den øvre delen av VM-pokalen, flankert av årstallet utmerkelsen ble tildelt, og et tildelingsbevis. Medaljen er festet i et blått bånd med påskriften «FIFA PEACE PRIZE» samt årstallet.

Fredsprisen ble opprettet i november 2025 som en utmerkelse som skal tildeles hvert år til noen som har ytt «eksepsjonelle og ekstraordinære handlinger for fred, og som således har forent folkeslag verden rundt.»

Prisen ble tildelt for første gang den 5. desember 2025 av FIFAs president Gianni Infantino i en seremoni på Kennedy Center i Washington D.C., med Donald Trump som første mottager.

## Kritikk
Det har vært rettet kritikk mot prisen fra flere hold, både mot at den ble tildelt Trump, og mot prisen i seg selv, for manglende transparens om hvem som er nominert, at det ikke er noen jury som bestemmer hvem som vinner, og at prisen og tildelingen ikke er forankret i FIFAs styre.

Prisen i 2025, som ble utdelt ved the Kennedy Center, der Trump selv er styreformann, bidro til å sette fokus på korrupsjonen innen FIFA. Leder av FIFA's komité for sosial ansvarlighet, som organiserer prisen, den myanmarske forretningsmannen Zaw Zaw, var gjenstand for sanksjoner fra EU og USA mellom 2009 og 2016 for å være involvert i drap gjort av militærregimet. FIFA, som offisielt skiller mellom sport og politikk, og har brukt nøytralitet som begrunnelse for å stoppe pride-flagg og politiske budskap på fotballbanen, er blitt anklaget for å bryte sine egne etiske regler fra 2012 ved å gi en politiker en pris. Fredsprisen og seremonien ble omtalt som en parodi, "et freakshow", flau og latterlig.  Satirikeren Jimmy Kimmel sa at fredsprisen ble gitt i frykt for at Trump skulle stoppe fotballkamper i demokratiske byer som LA og San Francisco.

Fredsprisen i 2025 gikk til Trump på et tidspunkt der nasjonalgarden var utplassert i flere amerikanske byer, immigranter ble arrestert med vold og båter utenfor Venezuela ble bombet av US Navy. En fredsavtale ble inngått mellom Rwanda og Den demokratiske republikken Kongo samme dag som prisen ble utdelt, da fordi avtalen i juni (som Trump bl.a. fikk FIFA-prisen for) ikke hadde ført til reell fred i regionen. 

## Prisvinnere
*  – Donald J. Trump

## Referanser


## Eksterne lenker
*  Om FIFA fredspris på FIFAs nettsider
Västra Ringsjön

**Västra Ringsjön** er en innsjø i Höör kommune og Eslöv kommune, mellom tettstedene Höör i nordøst, Esløv i sørvest og Hörby i sørøst. Sjøen får tilsig vesentlig fra Östra Ringsjøn, gjennom et kort sund ved Gamla Bo i sørøst. Utløpet er i nordvest, der Rønne å renner gjennom Ljungbyhed og Klippan til Kattegat ved Ängelholm. 

Sjöen ligger 53,7 meter over havet, og dekker et areal på 14,42 km².

I 1883 ble 30 % av sjøens daværende areal innvunnet som jordbruksland ved bygging av diker og senking av vannstanden med 1,5 meter. Sjøen er nå gjennomgående grunn, med største dybde 5,7 meter. Fram til 1943 gikk kloakk urenset ut i innsjøen. Senere er renseanlegg bygget, men sjøen betegnes fortsatt som hypertrof (meget næringsrik). Det har vært gjennomført utfiskingsprosjekt for å redusere dominansen av hvitfisk som mort og brasme. For øvrig drives yrkesfiske etter gjørs og ål.

Som mange slettesjøer i jordbruksdistrikter, er også denne utsatt for tilbakevendende oppblomstring av blågrønnalger sommerstid. Blant annet av denne grunn er sjøens økologiske status vurdert som «utilfredsstillende». Det er en vedtatt målsetting å oppnå «god» økologisk status i 2033.

## Referanser
Bentley S1

**Bentley S1** er en stor luksuriøs familiebil laget i Crewe av det britiske Bentley fra 1955 til 1959, da Bentley S2 overtok.

S1 var veldig lik den nylanserte Rolls-Royce Silver Cloud, nesten bare radiatoren som var forskjellig. Videre  fikk den samme rekke-sekser bensinmotor på 4,9 liter. Dette var en liten økning fra forgjengeren Bentley R-Type, som også var noe kortere. Girboksen var firetrinns automatisk. S1 kom i vanlig og lang utgave. 

**S1 Continental** (431 eksemplarer) ble levert med karosserier fra ulike karosserimakere som H. J. Mulliner, Body Shape og Park Ward.  Av 16 laget med venstreratt, kjøpte Alfred Hitchcock den ene, en mørkegrønn 1958 med firedørers Mulliner karosseri. En annen ble levert ny til kronprins Abd al-Ilah av Iran, få uker før han og familien ble utslettet i 14. juli-revolusjonen.

## Referanser
Ymsen

**Ymsen** er en innsjø i Mariestad kommune og Töreboda kommune øst for Vänern i Västra Götalands län, Sverige. Sjøen dreneres mot sør gjennom Ölebäcken til elva Tidan. 

Sjöen ligger 71,5 meter over havet, og dekker et areal på 13,10 km². Det er en grunn innsjø, med største dyp 4,2 meter. 

Som mange sjøer i jordbruksdistrikter, er også denne utsatt for overgjødsling og oppblomstring av planteplankton. Blant annet av denne grunn er sjøens økologiske status vurdert som «utilfredsstillende». Det er en vedtatt målsetting å oppnå «god» økologisk status i 2039.

Sjøen har bestand av abbor, gjørs og gjedde, i tillegg til en rekke andre fiskearter samt signalkreps.

## Referanser
1. divisjon ishockey for menn 2025/26

**[[1. divisjon ishockey for menn]] 2025/26** var det nest øverste nivået i norsk ishockey sesongen 2025/26. Ligaen startet 26. september 2025 og blir avsluttet 8. mars 2026.

## Tabellen

## Lagene

## Resultattabell

## Statistikk

#### Poengligaen

#### Flest mål

#### Best pluss/minus-statistikk

### Publikumstall

## Kvalifisering til [[Elitehockeyligaen 2026/27]]

### Innledende kvalifisering

### Kvalifisering

## Kvalifisering til [[1. divisjon ishockey for menn 2026/27|1. divisjon 2026/27]]

## Se også
* Mesterligaen i ishockey 2025/26
* NM i ishockey 2026
* Elitehockeyligaen 2025/26
* 2. divisjon ishockey for menn 2025/26

## Referanser


## Eksterne lenker
*
Bentley Mulsanne

:*Se [[Bentley Mulsanne (1980–1992)]] for den tidligere Mulsannen.
*'Bentley Mulsanne** er en stor luksuriøs familiebil laget fra 2010 til 2020 i [[Crewe]]  av britiske [[Bentley]].

I likhet med forgjengeren [[Bentley Arnage]], hadde den 5 seter og 4 dører og godt med bagasjeplass. Den hadde fabrikkens egen 6 ¾ liter V8 bensinmotor med to doble turboer på litt over 500 hestekrefter. Den var koblet til en åttetrinns automatisk girkasse fra tyske [[ZF Friedrichshafen]] og bakhjulsdrift.

Utgaven **Speed** fra 2015 hadde litt flere hestekrefter og **EWB*' fra 2016 var 25 centimeter lengre på akslingen (*Extended Wheel Base'') og hadde litt mere plass.

I 2015 fikk den en ansiktsløftning med LED-lykter og ny kjørecomputer fra Volkswagen.

Både «Mulsanne» og «Arnage» er svinger på Circuit de la Sarthe i Le Mans. Det ble laget 7,300 eksemplarer av Mulsanne. Etter nedleggelsen i 2020 ble Bentley Flying Spur fabrikkens «flaggskip». 

## Referanser
Yxern

**Yxern** er en innsjø i Vimmerby kommune og Västervik kommune i Kalmar län, Sverige.

Sjøen ligger 91,9 meter over havet, og dekker et areal på 14,95 km². Sjøens største dyp er 25 meter. 

I sjøens sørende er et våtmarksområde, og utløpet med Yxeredsån starter her. Her ble sjøen regulert på 1930-tallet, for å fungere som magasin for nedstrøms småkraftverk. Det ble tillatt regulering på nær tre meter (smlkn. største dyp). En så omfattende regulering har tidvis skapt reaksjoner, ikke minst etter tørkesommeren 2016. Dette førte til at myndighetene etter hvert iverksatte nye bestemmelser for reguleringen med en langt mindre reguleingsamplitude.

Sjøens økologiske status er vurdert som «moderat» (sv. «måttlig»), blant annet på grunn av reguleringen og vandringshindere. Det er en vedtatt målsetting å oppnå «god» økologisk status i 2045.

Sjøen har bestand av abbor, gjørs og gjedde, i tillegg til en rekke andre fiskearter samt signalkreps.

## Referanser
Bentley R-Type

**Bentley R-Type** var en stor luksuriøs familiebil laget i Crewe at britiske Bentley mellom 1952 og 1955.

Den tok over etter Bentley Mark VI og hadde 4,5 liter bensinmotor med 4-girs manuell giring. Senere kom også en automatisk girkasse.  Forskjellene med Rolls-Royce Silver Dawn var minimale.  

Det ble laget rundt 2,300 av standardutgaven, noen av disse med ulike karosseri.  I tillegg lagde de rundt 208 **R-Type Continental**, de fleste av H. J. Mulliner.

## Referanser
KDE Plasma

**KDE Plasma** er et grafisk skall for Unix-liknende operativsystemer. Plasma er modulært og tilpasningsdyktig, med forskjellige varianter skreddersydd for spesifikke enhetstyper, for eksempel *Plasma Desktop* for personlige datamaskiner, og Plasma Mobile for smarttelefoner.

Plasma ble først introdusert i 2008 som en del av KDE Software Compilation 4. Det var en større teknisk overhaling, som kombinerte tradisjonell skrivebordsfunksjonalitet med et widgetbasert system designet for fleksibilitet og visuell konsistens. I 2009 ble KDE delt inn i tre separate prosjekter: KDE Plasma, KDE Frameworks og KDE Gear, slik at hvert av dem kunne utvikles og utgis uavhengig av hverandre.

## Referanser
EM i hundekjøring 1995

**EM i hundekjøring 1995** ble avholdt i Serre Chevalier i Frankrike 10.–12. februar 1995.

## Medaljevinnere
### Nordisk stil

### Sledehundkjøring

## Referanser




## Kilder
* All Ski-Dogs Championships Elite Medals
* All Sprint Championships Elite Medals
Bentley Azure

**Bentley Azure** er en stor fireseters familiebil uten tak laget i Crewe av britiske Bentley i to perioder, 1995–2003 og 2006–10.

Den var en åpen variant av Bentley Continental R (1991–2003). Deler av karosseri og takordning ble laget av  italienske Pininfarina.  Som Continental R og den noe senere søstermodellen Rolls-Royce Corniche, var også Azure motorisert med deres egen turboladete 6,75 liter V8 bensinmotor (L410) på rundt 360 hestekrefter, automatisk giring og bakhjulsdrift.  Det ble laget rundt 840 Azure frem til 2002.

I 2006 kom andre generasjon, nå basert på Bentley Arnage og en kraftigere V8 på rundt 460 hestekrefter.  Fra 2008 kunne man få **Azure T** med over 500 hestekrefter.

I 2024 lanserte Bentley den blåfargede *Azure*-varianten for Bentley Flying Spur og Bentley Bentayga.  
## References
KWin

**KWin** er en vindusbehandler som kjører på Linux, på forskjellige avarter av UNIX og på andre Unix-liknende operativsystemer.

KWin er utviklet for vindussystemet X og komposisjonsverktøyet og vindussystemet Wayland.

KWin er standard vindusbehandler i KDE Plasma. KWin kan også brukes alene eller med andre skrivebordsmiljøer.

KWin kan konfigureres ved hjelp av QML eller QtScript, som begge er basert på ECMAScript.

## Referanser
Bentley Continental R

**Bentley Continental R** er en stor familiebil laget i Crewe av britiske Bentley mellom 1991 og 2003.

Den var en coupe med to dører og fire seter med god bagasjeplass. Motoren var en 6,75 liter turboladet V8 bensinmotor med rundt 360 hestekrefter, koblet til en fire-trinns automatisk girkasse. Samme som stod i sedanen Bentley Turbo R. 

Det ble laget flere varianter (S, R California, Mulliner, T og SC) i små antall.  I underkant av 1,300 ble laget totalt.

Fra 1995 til 2003 ble en åpen variant solgt som Bentley Azure.  Continental R ble etterfulgt i 2003 av den helt nykonstruerte Bentley Continental GT.

## Referanser
Moen (Risør)

**Moen** er siden 2025 et tettsted i Risør kommune i Aust-Agder. Det ligger langs fylkesvei 416 sør for Sørfjorden rundt 10 km vest for Risør sentrum.

## Referanser
Bentley Turbo R

**Bentley Turbo R** er en stor luksuriøs familiebil laget i Crewe av Bentley fra 1985 til 1997.

Den etterfulgte Bentley Mulsanne Turbo med samme motorisering, men lå bedre på veien og "R" står for *roadholding*. "Turbo" står for en Garrett turbolader, koblet på en 6,75 liter V8 bensinmotor med rundt 300 hestekrefter. 

Den fikk etterhvert noe større motor (328 hk) og runde frontlykter i stedet for rektangulære. Kollisjonsputer kunne fås montert fra 1990. Turbo R kunne fås i lang utgave og ble bygget i omkring 4,500 eksemplarer. 

De laget i 1995 60 **Turbo S** som hadde rundt 400 hestekrefter. Siste variant var  **Turbo RT** med gitter i grillen, som  ble laget i rundt 250 eksemplarer, hvorav **RT Olympian** i 4 eksemplarer med mindre bakvindu.

## Referanser
Peter Jin Lugang

**Peter Jin Lugang** (født 1955) er en kinesisk katolsk biskop av Nanyang i Folkerepublikken Kina siden 2010 (ikke regjeringsanerkjent) / 2020.
## Liv og virke
### Prest
Han ble etter sine studier ordinert til prest den 8. desember 1992.
### Koadjutorbiskop av Nanyang
I 2005 ble han hemmelig informert om sin utnevnelse til koadjutorbiskop av bispedømmet Nanyang i provinsen Henan. Han ble vigslet til biskop den 14. desember 2007, av biskop Joseph Wei Jingyi  av Hanyang; medkonsekrerende var biskop Joseph Wei Jingyi av Qiqihar [Tsitsihar].

### Biskop av Nanyang
I 2010 trakk biskop Joseph Zhu Baoyu seg, og biskop Jin Lugang etterfulgte offisielt på bispestolen.  

Biskop Zhou ble erklært av Den hellige stol til å være biskop emeritus, men den kinesiske regjeringen anerkjente ham som sittende biskop selv etter at han pensjonerte seg. Biskop Jin var den biskop av Nanyang som var anerkjent av Den hellige stol, men måtte bo i et annet sogn i byen fordi regjeringen bare anerkjente biskop Zhou, og denne biskopen bodde for tiden fortsatt ved katedralen. Biskop Jins pastorale arbeid fungerte normalt, og han feiret noen ganger seremonier i katedralen. Han måtte rapportere til de kinesiske myndigheter når han restste utenfor Nanyang.

Den 30. januar 2019 anerkjente den kinesiske regjering ham som koadjutorbiskop av bispedømmet, mens de fortsatt anså at bispedømmets diøcesanskop var biskop Joseph Zhou Baoyu. Biskop Zhou ble opprinnelig pensjonert fra bispedømmet av Vatikanet i 2010.

### Biskop av Nanyang også i myndighetenes øyne
Den 7. mai 2020, etter forgjengerens død, tiltrådte han embetet som biskop av Nanyang.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe–Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Erkebiskop Mario Zanin (1890–1958) *1934
* Kardinal Paul Yü Pin (Yu Bin) (1901–1978) *1936
* Biskop Giuseppe Ferruccio Maurizio Rosà (1888–1961) *1946
* Biskop Peter Joseph Fan Xueyan (1907–1992) *1951
* Biskop Francis Zhou Shanfu (1915–1989) *1981
* Biskop Paul Liu Shuhe (1919–1993) *1982
* Biskop Joseph Wei Jingyi (1958– ) *1995
* Biskop *Peter Jin Lugang* (1955– ) *2007

## Fotnoter


## Referanser
Diksel

**Diksel** eller **dikselhammer**, av tysk *Dechsel*, er en type kombinasjonsverktøy som blir brukt i bøkkerarbeid. Hammeren har en hake på baksiden av hammerhodet og et lite tverrstilt økseblad på motsatt side. 

Når tønnene med sild eller makrell var fylt og saltlake påfylt og lokk satt på måtte tønnene ettersees av en tønne-kyndig spesialist som ble kalt for *[[dikselmann]]*. Etterfylling av lake var viktigst. Det var gjerne en svenn i bøkkerfaget som hadde denne oppgaven som måtte utføres på sildetønner mens de sto lagret, gjerne på ei kai, før eksport. Dikselmannen arbeidet gjerne på et bøkkerverksted om dagen, mens dikselmann-arbeidet ble utført på kveldstid. 

Ved Vågen i Kristiansund ligger *Dikselveien* som har navn etter bøkkerens viktigste redskap, dikselen.  

## Se også
* Teksel

## Referanser
Sporingskode (geocaching)

**Sporingskode** er en unik tall/bokstavkombinasjon som brukes i online-spillet Geocaching for å følge sporbare objekter rund om i verden. Kombinasjoner består av 6 tall/bokstaver, og kan bestå av bokstavene A**–**Z og tallene 0**–**9. 

Sporingskoden skal ikke publiseres f.eks. på foto i loggen, for da kan den brukes av andre for å lage falske registreringer. Hvis man trenger å linke til objektet bruker man objektets *referannummer* som starter med TBXXXX. Dette regferansenummeret er synlig for alle og kan publiseres. Det kan brukes for å åpne informasjonssiden for det sporbare objektet, men kan ikke brukes for å logge hvor objektet befinner seg.

## Referanser
Taburett

**Taburett** er et sittemøbel, en form for en stol uten rygg og armlener. Den er praktisk i små rom, på kjøkken, og som ekstra sitteplass.

Ordet taburett kommer fra fransk *tabouret*, fordi formen opprinnelig minnet om en tromme. Møbelet var først utbredt i middelhavsområdet, men spredde seg senere til andre områder av Europa. Taburetter har vært brukt i norske hjem i århundrer og på Norsk Folkemuseum har de flere taburetter fra 1900-tallet.

Ordet taburett har også blitt brukt billedlig som en betegnelse på en statsrådspost eller ministerstilling. Dette stammer fra Frankrike hvor det i hoffet symboliserte rang og privilegium.

I dag brukes ordet taburett synonymt med krakk, men taburett har en mer historisk, formell klang og er en dekorativ sitteplass. Krakk er mer et praktisk hverdagsmøbel for kjøkken, bar eller verksted. Også skammel er et lignende møbel, men den er lavere beregnet for lavt arbeid eller å hvile føttene på.

## Referanser
Varteig (tettsted)

**Varteig** er fra 2025 et tettsted i Sarpsborg kommune i Østfold. Det ligger langs fylkesvei 581 øst for Glomma, rundt 8 km nord for Sarpsborg sentrum.

## Referanser
San Ponso

**San Ponso** er en kommune i storbyområdet Torino i regionen Piemonte i det nordlige Italia. Byen har  innbyggere (2023). San Ponso grenser til kommunene Busano, Oglianico, Pertusio, Rivara, Valperga, Salassa.

## Referanser


## Eksterne lenker
*
EM i hundekjøring 1997

**EM i hundekjøring 1997** ble avholdt i Sils i Sveits 14.–16. februar 1997.

## Medaljevinnere
### Nordisk stil

### Sledehundkjøring

## Referanser




## Kilder
* All Ski-Dogs Championships Elite Medals
* All Sprint Championships Elite Medals
Bentley Mulsanne (1980–1992)

:*Se [[Bentley Mulsanne]] (2010–20) for den nyere Mulsannen
*'Bentley Mulsanne** var en stor luksuriøs familiebil laget i [[Crewe]] av britiske [[Bentley]] fra 1980 til 1992.

Den er omtrent lik [[Rolls-Royce Silver Spirit]] og har samme motor, en 6,75 liter V8 uten turbo koblet til en 3-trinns automatisk girkasse. Mulsanne erstattet [[Bentley T]] som hadde samme størrelse og motorisering. **LWB** var en lang variant. Fra 1987 fikk alle tyskprodusert [[bensininnsprøytning]] og [[blokkeringsfrie bremser]] fra Bosch.  482 ble laget frem til 1987.

I 1982 ble **Mulsanne Turbo** den første Bentley med turbolading (Garrett) i motoren og rundt 300 hk.  Rundt 500 ble laget, pluss 4,500 av **Turbo R** som navnet var fra 1985.

En noe enklere og rimeligere variant var [[Bentley Eight]].

Fra 1987 het den **Mulsanne S''' og hadde runde lykter i stedet for rektangulære. Noe over 900 ble laget.

## Referanser
Louis Prosper Durand

**Louis-Prosper Durand** (1885–1972) var en kanadisk katolsk ordensgeistlig, misjonær i Kina, superior og apostolisk prefekt av Weihai, apostolisk vikar av Chefoo og biskop av Yantai.
## Liv og virke
### Prest
Louis Prosper Durand ble født i Quebec. Den 15. august 1907 gikk han inn i fransiskanerordenen. Han avla sine første løfter den 15. august 1908 og sine evige løfter den 31. august 1911. Den 25. juli 1912 ble han ordinert til prest i Quebec av erkebiskopen av Quebec, kardina l Louis-Nazaire Bégin, og ble prest i sin orden. Samme år dro han til misjonsmarkene til Kina.
### Superior for misjonen ''sui iuris'' Weihaiwei, senere apostolisk prefekt
Den 29. januar 1932 utnevnte pave Pius XI ham til overordnet for den nyopprettede misjonen sui iuris Weihaiwei. Den 9. februar 1938 ble misjonen hevet til rang som apostolisk prefektur. Dermed ble pater Durand apostolisk prefekt i Weihai.
### Titulærbiskop, apostolisk vikar av Chefoo
Den 14. juni 1938 utnevnte den samme paven ham til apostolisk vikar av Chefoo og titulærbiskop av *Sebel*. Den 28. august 1938 ble han ordinert til biskop i Beijings katedral av den apostoliske delegat til Kina, erkebiskop Mario Zanin. Medkonsekrerende var den apostoliske vikar til Beijing, Paul-Léon-Cornelius Montaigne, og den apostoliske vikar til Jinan, Cyril Rudolph Jarre.

Under andre verdenskrig, i 1940, ble han arrestert av japanerne og sendt til en konsentrasjonsleir, hvor han ble værende til frigjøringen i 1945. 

Etter å ha gjenvunnet friheten forlot han Kina. Det er ukjent om han senere kom tilbake.

### Biskop av Yantai
Den 11. april 1946, på grunn av administrative endringer i den kinesiske kirke, ble han biskop av Yantai, et embede han sa fra seg den 20. januar 1950. Den dagen ble han tildelt titulærbispedømmet *Girus*.

I hans fødested Coaticook er en gate og en skole oppkalt etter ham.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Serafino Vannutelli (1834–1915) *1869
* Kardinal Domenico Serafini (1852–1918) *1900
* Kardinal Pietro Fumasoni Biondi (1872–1960) *1916
* Erkebiskop Mario Zanin (1890–1958) *1934
* Biskop *Louis Prosper Durand* (1885–1972) *1938

## Fotnoter

## Referanser
Filosofiåret 2025

**Filosofiåret 2025** er en oversikt over hendelser, utgivelser og personer med tilknytning til filosofi i 2025.

## Hendelser

### Utgivelser

* *Så setter vi oss på huk. Filosofi på høyde med barn* av Sigurd Hverven

## Referanser
Fagerholt (Halden)

**Fagerholt** er fra 2025 et tettsted i Halden kommune i Østfold. Det ligger langs fylkesvei 220 på østsiden av Ystehedekilen i Iddefjorden, rundt 8 km sør for Halden sentrum.

## Referanser
Julienne (navn)

**Julienne** er et fransk kvinnenavn som betyr «ung». Navnet er vanlig blant annet i flere fransktalende afrikanske land. En navnebærer er den franske skuespilleren Julienne Mathieu.

## Etymologi
*Julienne* er den franske feminine formen av *[[Julien]]*, som igjen stammer fra det latinske *Iulianus*, tilknyttet den romerske familien Julii. Navnet betyr «ung» eller «dunskjeggete».

## Utbredelse
Navnet har røtter i antikkens Roma og ble senere feminisert i fransk språk ved bruk av suffikset -enne. Det er nært beslektet med navn som *[[Juliana]]*, *[[Julia]]* og *[[Julianne]]*.

*Julienne* er i dag et vanlig navn blant annet i Den demokratiske republikken Kongo og Benin.

|}

## Kjente personer med navnet

Personene i listen er ordnet kronologisk etter fødselsår.
* Julienne Mathieu (1874–1943), fransk skuespiller i stumfilm og pioner innen spesialeffekter
* Julienne Paroli (1882–1959), fransk filmskuespiller
* Julienne Salvat (1932–2019), fransk lærer, poet og skuespiller fra Martinique
* Julienne Marie (født 1937), amerikansk skuespiller og sanger
* Julienne Bušić (født 1948), amerikansk forfatter og politisk aktivist
* Julienne Davis (født 1973), amerikansk skuespiller, sanger og modell
* Julienne Irwin (født 1993), amerikansk sanger

## Annen bruk av navnet
* Julienne, en tilberedningsmåte for mat

## Referanser


## Eksterne lenker
* 
*
Placide Tempels

**Placide Frans Tempels** (1906–1977) var en belgisk fransiskanermisjonær i Belgisk Kongo som ble berømt for sin bok *Bantu-filosofi*.
## Liv og virke
### Prest
Tempels ble født i Berlaar i Belgia. Han ble født som **Frans Tempels**, og tok navnet Placide da han begynte på et fransiskanerseminar i 1924. Etter sin ordinasjon til prest i 1930 underviste han en kort periode i Belgia før han ble sendt til Belgisk Kongo i 1933. Han ble der i tjueni år, avbrutt av bare to korte opphold tilbake i Belgia. I april 1962 vendte han tilbake for å bo i et fransiskanerkloster i Hasselt, hvor han døde i 1977.

### ''La philosophie bantoue''
Selv om han verken var afrikaner eller filosof, hadde Tempels en enorm innflytelse på afrikansk filosofi gjennom utgivelsen i 1945 av sin bok *La philosophie bantoue*, utgitt på engelsk i 1959 som *Bantu Philosophy*.  

*Philosophie bantoue * utløste umiddelbart en heftig debatt blant afrikanske filosofer, blant dem Alexis Kagame og Mubabinge Bilolo. Paulin Hountondji kalte Tempels' ideer *«foraktelig etnofilosofi og som sådan ikke noe mer enn en klassisk etnologisk studie av Afrika og dets folk»*.

Med begrepet «bantu» refererte pater RTempels til Afrika sør for Sahara generelt. I senere tider er uttrykker *bantu* ikke lenger ansett som særlig anvendbart, annet enn i lingvistiskie sammenhenger. I sin bok argumenterte han for at bantufilosofi definerer «væren» som «kraft», som betyr at noe som er ikke besitter en viss kraft, men snarere at væren er kraft i seg selv. Dette står i kontrast til det vestlige synet der væren er karakterisert av en samling statiske egenskaper.

## Referanser
Öjen

**Öjen** er en innsjø øst i Malung-Sälen kommune i Dalarnas län, Sverige. Sjöen ligger 296,4 meter over havet, og dekker et areal på 15,21 km². Europavei 45 følger sjøen på vestsiden, og går gjennom tettstedet Öje ved sjøens nordende.

Sjøen gjennomstrømmes av Ogströmmen, og er regulert med demning ved utløpet på østsiden. Sjøens økologiske staus vurderes som «utilfredsstillende», blant annet på grunn av reguleringen og vandringshindere for fisk. Det er en vedtatt målsetting å oppnå «god» økologisk status i 2039.

## Referanser
Tribhuvan-universitetet

**Tribhuvan-universitetet** er et statlig universitet i Nepals hovedstad Katmandu. Universitetet ble etablert i 1959, og er oppkalt etter Tribhuvan Bir Bikram Shah, som var Nepals overhode fra 1911 til sin død i 1955.

Det er Nepals eldste og største universitet.

## Referanser
Precious (navn)

**Precious** er et engelsk kvinnenavn og mannsnavn som betyr «verdifull». Navnet er vanlig i flere engelsktalende land i Afrika. En navnebærer er den filippinske skuespilleren og skjønnhetsdronningen Precious Lara Quigaman.

## Etymologi
*Precious* er et nylaget engelsk fornavn avledet fra ordet *precious*, som betyr «verdifull» eller «kostbar».
Ordet stammer videre fra gammelfransk *precios*, som igjen kommer fra latin *pretiosus*, avledet fra *pretium*, «pris, verdi».

## Utbredelse
*Precious* er et dydenavn (engelsk: virtue name), populært fra slutten av 1900-tallet. Navnet har hovedsakelig vært brukt i engelskspråklige land, særlig blant afroamerikanske og filippinske samfunn.

*Precious* er i dag et vanlig navn blant annet i Nigeria, Swaziland og Zambia.

|}

*Precious* brukes også som mannsnavn, men i mindre grad.

|}

## Kjente personer med navnet

Personene i listene er ordnet kronologisk etter fødselsår.
### Kvinner
* Precious Bryant (1942–2013), amerikansk blues-, gospel- og folkemusiker
* Precious Wilson (født 1957), jamaicansk soul-sanger
* Precious Dede (født 1980), nigeriansk fotballkeeper
* Precious Lara Quigaman (født 1983), filippinsk skuespiller og skjønnhetsdronning
* Precious Mustapha (født 1997), britisk skuespiller
### Menn
* Precious McKenzie (født 1936), sørafrikansk-britisk vektløfter og powerlifter
* Precious Achiuwa (født 1999), nigeriansk basketballspiller

## Referanser


## Eksterne lenker
* 
*
Valentin Paquay

**Valentin Paquay** (født ***Jan Louis*** eller **Joannes Ludovicus Paquay** og også kjent som ***Den hellige paterke av Hasselt***; 1828–1905) er en fransiskaner og katolsk helgen.
## Liv og virke
Paquay var medlem av fransiskanerordenen og tok navnet **Valentinus**. Han ble ordinert til prest den 10. juni 1854. I løpet av sitt liv gjorde pater Paquay seg bemerket som skriftefar (blant annet ved *Virga Jesse*-basilikaen og Fransiskanerkirken) og som en beredvillig person som alltid var der for alle. Ifølge mange vitner som skriftet for ham, hadde han profetiens gave og kunne trenge inn i folks samvittighet. Hvis folk glemte å skrifte noe under skriftemålet, kunne han minne dem på nøyaktig hva de hadde glemt. 

Da pater Paquay døde 1. januar 1905 av kreftkomplikasjoner relatert til alderdom, deltok en veritabel folkemengde i begravelsen. Graven hans på den gamle kirkegården i Hasselt ble raskt et pilegrimssted. I 1926 ble kroppen hans overført til gravkapellet i* Minderbroedersstraat* i Hasselt, hvor mange skulle oppsøke hans graven hans daglig. Et museum er også viet til ham der.

### Saligkåring
Den 4. mai 1970 utstedte pave Paul VI dekretet om den ærverdige pater Valentinus Paquays dyder. Valentinus Paquay ble saligkåret i 2003.

## Referanser
Madina (navn)

**Madina** er et kasakhisk kvinnenavn som betyr «byen». Navnet er vanlig blant annet i Usbekistan og Tadsjikistan. En navnebærer er den kasakhiske politikeren Madina Abilqasymova.

## Etymologi
*Madina* er avledet fra arabisk المدينة (*al-Madīna*), som betyr «byen». Det refererer opprinnelig til Medina i Saudi-Arabia, en av islams helligste byer.
Varianter av navnet er *Medina* og *Medine*.

## Utbredelse
*Madina* er i dag et vanlig navn blant annet i Usbekistan og Tadsjikistan.

|}

## Kjente personer med navnet

Personene i listen er ordnet kronologisk etter fødselsår.
* Madina Jarbussynova (født 1958), kasakhisk diplomat og politiker
* Madina Abilqasymova (født 1978), kasakhisk politiker
* Madina Mumtoz (født 1986), usbekisk skuespiller og sanger
* Madina Tajmazova (født 1999), russisk judoka
* Madina Nalwanga (født 2002), ugandisk skuespiller

## Referanser


## Eksterne lenker
* 
*
Eva Grinde

Eva Grinde (født 1965) er norsk journalist, kommentator og forfatter. 

Hun har jobbet fulltid i Dagens Næringsliv siden 2006, og siden 2013 som kommentator i leder- og kommentaravdelingen. Hennes spesialfelt i DN er politikk, ledelse, medier og akademia.

## Forfatterskap
I 2010 ga Grinde ut Ledernes jubileumsbok *Balansekunstnerne*, om mellomledelse,  sammen med Kåre Valebrokk og historiker Yngve Nilsen. 

I 2025 debuterte Grinde skjønnlitterært med boken *Papirhud* på Oktober forlag.

## Referanser
EM i hundekjøring 1998

**EM i hundekjøring 1998** ble avholdt i Wallgau og Bernau i Tyskland 13.–15. februar 1998.

## Medaljevinnere
### Nordisk stil

### Sledehundkjøring

## Referanser




## Kilder
* All Ski-Dogs Championships Elite Medals
* All Sprint Championships Elite Medals
* All Mid Distance Championships Elite Medals
Cirilo Polidoro Van Vlierberghe

**Cirilo Polidoro Van Vlierberghe** (1909–2006) var en belgisk katolsk prest aktiv i Chile, fransiskaner, og biskop-prelat.
## Liv og virke
### Prest
I 1927 ble Cirilo Polidoro Van Vlierberghe medlem av fransiskanerordenen i Tielt,  og den 19. august 1934 ble han ordinert til prest av biskop Camille Valentin Stappers, apostolisk vikar i Lulua e Katanga Centrale i Belgisk Kongo.  Han virket i mange år i Chile.

På slutten av 1950-tallet var han utvalgt til den ene av to apostoliske visitatorer for Vatikanet og en av inspektørene som etterforsket anklager mot grunnleggeren av Kristi legionærer, pater Marcial Maciel. Blant anklagene mot Maciel var narkotikabruk og seksuelt misbruk, og saken endte i februar 1959 med en frifinnelse. Etter Maciels død i 2008, ble det imidlertid fastslått at han hadde misbrukt minst seksti mindreårige i løpet av sitt liv.

I mars 1961 ble Van Vlierberghe utnevnt til apostolisk administrator *permanenter constitutus* for det nye prelaturet Illapel i Chile, opprettet av pave Johannes XXIII med den pavelige bullen *Ad similitudinem homini*, fra deler av erkebispedømmet La Serena og bispedømmet San Felipe.

### Titulærbiskop, prelat av Illapel
I juni 1966 ble han utnevnt til full prelat av Illapel, med titulærbispesetet *Municipa*. Han ble ordinert til biskop den 28. august 1966 av Alfredo Cifuentes Gomez, erkebiskop av La Serena; medkonsekrernde var erkebiskop Emilio Tagle Covarrubias av Valparaíso, og biskop Manuel José Bernardino Piñera Carvallo av Temuco. 

Van Vlierberghe fratrådte sitt prelatskap av Illapel i august 1984, etter å ha nådd den normale pensjonsalderen på 75 år. 

Han døde i mai 2006  i Santiago de Chile, 97 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Erkebiskop Sebastiano Nicotra (1855-1929) *1917
* Biskop Gilberto Fuenzalida Guzmán (1868-1938) *1918
* Erkebiskop Alfredo Cifuentes Gómez (1890-1989) *1934
* Biskop * Cirilo Polidoro Van Vlierberghe* (1909-2006) *1966

## Referanser
Jønnevall-ulykken

**Jønnevall-ulykken** var en flyulykke som skjedde 2. april 1987 ved Jønnevall utenfor Skien.

Flyet som forulykket var et tomotors turbopropellfly av typen Beechcraft King Air. Det fløy utenfor rutetrafikk, og ulykkesdagen skulle det fly fra München til Fornebu. I tillegg til piloten var det ni passasjerer ombord, som alle var ansatte ved Norsk Hydro.

Etter en planlagt mellomlanding i Hannover, lettet flyet og satte kursen mot Geiteryggen lufthavn utenfor Skien. Fartøysjefen begynte nedstigningen 17:14, og hadde kontakt først med flygeledersentralen på Røyken og deretter tårnet på Geiteryggen. Flyet hadde siste kontakt med lufthavnen 17:32. Da lufthavnen forsøkte å kalle opp igjen fem minutter senere, kom det ikke svar fra flyet. I mellomtiden hadde det styrtet i bakken ved Foss gård, fem nautiske mil fra landingsbanen.

Samtlige ti ombord omkom i ulykken. Flyet ble totalskadd i havariet, og etter flystyrten brøt det ut brann i vraket.

Havarikommisjonen arbeidet raskt etter to hypoteser: Menneskelig svikt hos fartøysjefen, eller teknisk feil ved flyet. I rapporten deres, som ble avgitt 4. juli 1989, avviste kommisjonen at det hadde vært noen tekniske feil ved flyet. De fant heller ikke noe som kunne tilsi at fartøysjefen var skyld i ulykken. Kommisjonen fant derimot at det hadde sittet en passasjer på den andre førerplassen, og at han hadde vært påvirket av alkohol. Det var derimot ingen tegn til at passasjeren hadde påvirket styringen av flyet. Kommisjonen tilrådde likevel at reglene for servering på charter- og taxiflyginger ble gjennomgått.

Havarikommisjonen fastslo at flyet hadde steilet og gått i spinn, men kunne ikke fastslå hvorfor dette skjedde. Havarikommisjonen lanserte i rapporten en hypotese om at flyet ble utsatt for kraftig ising under innflygingen til Geiteryggen. Dette ville ført til at flyet sank raskere enn tenkt, og ble svært vanskelig å kontrollere like før det traff bakken.

## Referanser
Princess (navn)

**Princess** er et engelsk kvinnenavn som betyr «prinsesse». En navnebærer er den filippinske skuespilleren Princess Punzalan.

## Etymologi
*Princess* er et nylaget engelsk fornavn som kommer direkte fra tittelen «prinsesse», den feminine formen av «prins».
Ordet stammer videre fra gammelfransk *princesse*, som igjen kommer fra latin *princeps*, «leder, første».

## Utbredelse
Navnet har hovedsakelig vært brukt i engelskspråklige land. Det har vært populært i enkelte afroamerikanske og filippinske samfunn siden slutten av 1900-tallet.

*Princess* er i dag et vanlig navn blant annet i Nigeria og Liberia.

|}

## Kjente personer med navnet
Personene i listen er ordnet kronologisk etter fødselsår.
* Princess Punzalan (født 1968), filippinsk skuespiller
* Princess Velasco (født 1977), filippinsk sanger og låtskriver
* Princess Dudu (født 1978), nigeriansk taekwondoutøver
* Princess Mae (født 1995), amerikansk influencer og Instagram-personlighet
* Princess Misty (født 2004), amerikansk YouTube-personlighet

## Referanser


## Eksterne lenker
* 
*
Reine (navn)

**Reine** er et fransk kvinnenavn som betyr «dronning» og et svensk mannsnavn som betyr «råd». Kvinnenavnet er vanlig blant annet i flere afrikanske land, mens mannsnavnet er relativt sjeldent, mest brukt i Sverige. En kvinnelig navnebærer er den amerikanske sangeren og skuespilleren Reine Davies, og en mannlig er den svenske Formel 1-føreren Reine Wisell.

## Etymologi
*Reine* er et fransk kvinnenavn som betyr «dronning», avledet fra gammelfransk *reine*, som igjen stammer fra latin *regina*, «dronning». *Reine* er også en nordisk variant av kvinnenavnet *Reina*, som også kan bety «dronning», men har flere betydninger.

*Reine* er også et nordisk mannsnavn, dannet som en kortform av navn som begynner på *Rein-*, som betyr «råd».

## Utbredelse
*Reine* er i dag et vanlig kvinnenavn blant annet i Elfenbenskysten og Republikken Kongo.

|}

*Reine* er også et sjeldent mannsnavn.

|}

## Kjente personer med navnet

Personene i listen er ordnet kronologisk etter fødselsår.
### Kvinner
* Reine Philiberte de Varicourt (1757–1822), fransk forfatter, adoptivdatter av Voltaire
* Reine Davies (1883–1938), amerikansk sanger og skuespiller
* Reine Hibiki (født 1970-tallet), japansk illustratør og manga-artist
* Reine Ngotala (født 1997), gabonesisk modell og skjønnhetsdronning
* Reine Ngameni Mbopda Davina (født 2002), kamerunsk volleyballspiller
### Menn
* Reine Wisell (1941–2022), svensk Formel 1-fører og racerbilkjører
* Reine Almqvist (født 1949), svensk fotballspiller og trener
* Reine Brynolfsson (født 1953), svensk skuespiller
* Reine Fiske (født 1972), svensk gitarist og musiker

## Referanser


## Eksterne lenker
* 
*
Donato Baldi

**Donato Baldi** (1888–1965) var en italiensk katolsk bibelforsker, orientalist, historiker og prest i fransiskanerordenen.
## Biografi
Fra 1938–1940 og fra 1950–1963 var han direktør for *det fransiskanske bibelstudiumet* i Jerusalem. Han forfattet *Enchiridion Locorum Sanctorum* (utgitt i 1935) og *Historical Atlas of the Bible* (utgitt i 1955). Han publiserte også en av de mest leste guidbøkene til Det hellige land. Han deltok som rådgiver under Det andre Vatikankonsil.

## Referanser